**Кандидаттың жер қойнауын пайдаланушылар бөлетін қаражат есебінен оқу ақысын төлеуге конкурстық іріктеуге қатысуға өтінім беру тәртібі**

**1.** Жер қойнауын пайдаланушылар бөлетін қаражат есебінен оқу ақысын төлеуге конкурстық іріктеуге қатысуға өтінім беру үшін кандидат **grant.kazenergy.com** сілтемесіне кіруі қажет, онда тіркеу платформасы орналасқан.

**2.** Бұдан әрі, сілтеме бойынша ауысқаннан кейін үміткер \* (жұлдызшамен) белгіленген барлық міндетті жолдарды толтыруы және қажетті құжаттарды сканерленген түрде тіркеуі, дербес деректерді өңдеуге келісім беруі және өңдеуге өтінімді Әкімшіге жіберуі қажет.

**3.** Үміткер өтінімді жібергеннен кейін тіркеу кезінде көрсетілген электрондық поштаға автоматты түрде хабарлама жіберіледі, онда өтінім әкімшінің қарауына қабылданғаны, сондай-ақ **енгізілген деректерді өзгертуге арналған сілтеме** көрсетіледі. ***Электрондық пошта мекенжайын мұқият толтыруды сұраймыз.***

**4.** Кандидат Әкімшіден оның өтінімін мақұлдау туралы хабарлама алған сәтке дейін (1-2 күнге дейін) өз деректеріне өзгерістер енгізе алады.

**5**. Енгізілген өзгерістер сақталғаннан кейін Әкімші үміткердің деректерін өзгерткені туралы хабарлама алады.

 **6.** Табысты тіркелген барлық өтінімдер жер қойнауын пайдаланушылар бөлетін қаражат есебінен оқуға ақы төлеуге кандидаттарды іріктеу жөніндегі комиссия мүшелерінің қарауына шешім қабылдау үшін беріледі.

 **7.** Кандидаттардың құжаттарын қарау құжаттарды қабылдау аяқталған күннен бастап 20 (жиырма) күнтізбелік күн ішінде жүзеге асырылады.

 **8.** Іріктеуден өткен үміткерлердің тізімі Комиссия шешімінің қорытындысы бойынша «KAZENERGY» қауымдастығының сайтына орналастырылады.